《寄李文亭同年 其三》
清代·武亿

年少学乡曲，动辄井蛙喜。侧瓮徒哺糟，食蔗未尝旨。

枵腹而嗷嗷，弄舌以齿齿。至言供儳说，其失均为鄙。

作者简介：（1745—1799）河南偃师人，字虚谷，一字小石，自号半石山人。乾隆四十五年进士，授博山知县。以捕治和珅所遣不法番役罢官。仍留博山授徒，主讲清源书院。其学博通经史，长于考證。有《经读考异》、《群经义證》、《金石三跋》、《读史金石集目》、《授经堂诗文集》等。